Kotihoidon asiakkaiden turvarannekkeissa vikaa eri puolella Suomea – Etelä-Karjalassa ei ongelmia havaittu, mutta tilannetta seurataan tarkasti

Kotihoidossa hyödynnettävissä Navigil-turvarannekkeissa ja ovihälyttimissä on havaittu muutamilla hyvinvointialueilla tekninen vika.

Etelä-Karjalan hyvinvointialue (Ekhva) on selvittänyt tilannetta omalla alueellaan. Tällä hetkellä vaikuttaa siltä, että hälytykset ovat tulleet Ekhvan käyttämistä turvarannekkeista ja ovihälyttimistä normaaliin tapaan läpi, koskien myös käytössä olevia Navigil-turvarannekemalleja.

-Ekhva seuraa tilannetta ja hälytyksiä sekä niiden määrää omalla alueellaan tehostetusti. Tiedotamme asiasta välittömästi verkkosivuillamme, medialle sekä olemme yhteydessä asiakkaisiin ja omaisiin, jos ongelmia ilmenee, toimintakyky- ja hoivapalveluiden johtaja Irina Snellman sanoo.

Laitevalmistaja selvittää vikaa.

Tätä tiedotetta päivitetään, kun tietoa saadaan lisää.

Hätätilanteissa voi aina soittaa 112,

Lisätietoja:

Irina Snellman, toimintakyky- ja hoivapalvelujen johtaja, p. 040 358 9224, irina.snellman@ekhva.fi